Pole siia ammu midagi kirjutanud, nüüd siis parandan selle vea. Mis ma siis vahepeal teinud olen. See talv jättis päris tõsise märgi endast maha  mässamine kurgumandlitega, nüüd on õnneks asi korras ja viimased 2 nädalat olen saanud korralikult juba trenni teha. Merel olen käinud Eestis kahjuks ainult 3 korda. Esimene kord käisin 10.0ga kuna 11.0-il oli üks liist katki. Õnneks puhus ja sain 1h30min surfamist meelde tuletada. Teine kord läksin juba 11.0-ga. Oli taas päris normaalne ilm ja jällegi puhus rohkem kui arvasin ja sain taas 1h30min korralikult sõita. Kolmas kord merel oli emadepäeval. Erilist sõiduilma ei paistnud kui siiski sai taas  korralikult sõita, ilm väga luks soe, puri 12,0. See kord sai juba kiirust ja nurka ka testida. Krüssus oli kiirus ja nurk enamvähem samad mis Niinel, kuid kui tuul läks tugevamaks siis jäin maha (ilmselt sellepärast ei puri oli veits vale trimmiga ). Allatuules liikusin päris normaalselt ja kokkuvõttes võib rahule jääda. Merel u 2h. Kuid ega kogu see lugu ei saa minna nii nagu tahaks, kuna põlv annab teatud liigutustega tunda, kuid ehk saab ka sellega hakkama. Selle kahe nädalase trenniga on siis kaal langenud  85,9kg pealt 83,5 kg peale, loodetavasti nüüd jätkub ilmasi et saaks enne võistlusi korralikult trenni teha. Esimesed võistlused on 21-22 mai Saaremaal Roomassaares. Peale seda järgmine nv kohe Leedus Baltic cup.